**הידרותרפיה** או **הידרופתיה** (מקור המילה בשפה היוונית: הידרו = מים, תרפיה = טיפול) היא שיטת טיפול בגוף הנעזרת במים להקלה וריפוי.

עקרונות כלליים
--------------

בריכה הידרותרפית לתרגול הליכה במים
 ערך מורחב – **שיקום הידרותרפי**  

השיטה מיושמת בבריכת שחייה טיפולית או שיקומית בעלת תכונות תכנוניות מסוימות כמו גובה אחיד, מערכת חימום, מידות ייעודיות וכולי[דרוש מקור]. השיטה מנצלת את התכונות הפיזיות של המים חום המים, תחושת נעימות מרגיעה ומשחררת, לחץ הידרוסטאטי והפחתת משקל המטופל. הידרותרפיה משמשת כאמצעי לטיפול בבעיות שונות דוגמת: כאבי מפרקים, בעיות ניווניותבמערכת השרירים והשלד, במחלת פרקינסון, בהפרעות קשב ועוד. מטרתו של הטיפול היא עצירת הידרדרות , הפחתת כאבים.

למים יש תכונות שההידרותרפיה מנצלת לתועלתה. בהידרותרפיה משתמשים שימוש חיצוני או פנימי במים בכל צורותיהם כנוזל כמוצק וכקיטור לטיפול בבעיות גופניות ובמחלות שונות. זוהי אחת משיטות הטיפול שהיו בשימוש נרחב בתרבויות עתיקות, כולל הודו, מצרים וסין. ישנם מחקרים רבים שדיווחו על השפעות של הידרותרפיה על מערכת מסוימת או פיזיולוגית או טיפולית או שילוב של שתיהן, אך לא דיווחו בכל המערכות העיקריות של הגוף מה שגרם לנו לעשות את הסקירה הזו במטרה לדווח השפעות מבוססות-ראיות מדעיות של הידרותרפיה על מערכות שונות בגוף. על מנת לספק סקירה כללית, ביצענו חיפוש מרכזי של PubMed ו-PubMed כדי לסקור מאמרים רלוונטיים בספרות האנגלית המבוססים על "השפעות הידרותרפיה/בלנאותרפיה" על מערכות שונות בגוף. מאמרים שפורסמו מ-1986 עד 2012 נכללו בסקירה זו .הגוף מאבד כשני שלישים ממשקלו עם הכניסה למים. כך קל יותר להשכיבו במצב אופקי ולטפל בכאב ללא לחץ על עמוד השדרה, ויתר המפרקים שמסביבו. הלחץ ההידרוסטטי משפיע על המטופל בשמירה על היציבות שלו במים. הלחץ ההידרוסטטי עולה ככל שמעמיקים, זוהי אחת הדרכים להעלות את העומס על בית החזה. לפיכך, צלילה ותרגילים מתחת למים ישפרו את המערך הנשימתי, ואת היכולת להתנגד לגורמי מחלות למיניהן[דרוש מקור]. ברמה התפקודית הלחץ ההידרוסטטי יכול לסייע במניעת התהוות של בצקות, בסילוק פסולת ונוזלים מצטברים, והארכת שרירי הנשימה.

המים החמים בהם מתבצע הטיפול מרפים את השרירים המכווצים מסביב למקום הכואב, ומביאים להקלהן. הם מדכאים את מערכת העצבים הסימפטטית, שאחראית על קצב הלב, ופועלים במקביל ללחץ ההידרוסטטי, בהעלאה של לחץ הדם.

חשוב לציין כי הראיות האיכותיות להוכחת השיטה הן מעטות, ולכן אין זה נחשב לחלק מהרפואה הקונבנציונלית. שלא כמו פיזיותרפיה המאושר על ידי המל"ג ועל ידי גופים רשמיים אמינים אחרים.

### שלבים בטיפול הידרותרפיה

ההידרותרפיה נותנת מענה שיקומי, כשהגוף כואב, גם בגלל הטראומה, וגם בגלל התקצרות שרירית נלווית, המים הם מרחב טוב למגע מרפא. שימוש בזרם המים, בזרם נגדי, במערבולת מלאכותית ובעיסוק גופני במים, הם אמצעים לשחרור ושיפור תנועה. בהמשך ההידרותרפיה מיושמת בצורה פיזית במטופל, ומשתמשת בכח המים למתיחות שרירים משחררות עומס, כמו גם שימון והפעלת מפרקים, תהליך אשר מטרתו שיפור יכולת התנועה, וחיזוק מערכת שיווי המשקל והיציבה, שהיא הראשונה להיפגע, במשבר פיזיולוגי מהסוגים הנ"ל.

### זכאות לטיפול בהידרותרפיה

להידרותרפיה סגולות רפואיות ההופכות אותה לאחת מנגזרות הטיפוליות האידיאליות בעבור נכים,ולכן המוסד לביטוח לאומי מסבסד אותה בעבור אוכלוסיית הנכים. סל השיקום שמוענק לנכים מטעם הביטוח הלאומי כולל בתוכו טיפולים משלימים לצורך שיקום הגוף, כאשר ההידרותרפיה הינו אחד מן הנגזרות של הטיפול הפיזיותרפי. כל נכה זכאי לקבל טיפול פזיותרפי בהתאם למסגרת הנכות שנקבעה בוועדה הרפואית של הביטוח הלאומי, בין אם בנכות מלידה ובין אם בנכות כתוצאה מתאונה אישית, דרכים או תאונת עבודה.

משרד הבריאות כלל טיפולי הידרותרפיה דרך סל הבריאות לקטינים עד גיל 18 הסובלים מבעיות אשר ההידרותרפיה נמצאה כשיטת טיפול יעילה עבורן.  בין הבעיות הכלולות בסל הבריאות נמצאות: בעיות נוירולוגיות, מחלות מטבוליות בעיות ספיגה, בעיות במערכת העיכול, אוטיזם PDD, עיכוב התפתחותי, בעיות מוטוריות, פיברומיאלגיה ועוד.

הזכאות למימון טיפולי הידרותרפיה דרך סל הבריאות מותנית בחוות דעת והמלצה של צוות רב-מקצועי הכולל חלק מהמקצועות הבאים: רופא, פיזיותרפיסט, מרפא בעיסוק, פסיכולוגי, עובד סוציאלי, ועוד.

טכניקות טיפוליות
----------------

הליוויק, באד רגץ, ואטסו, הידרותרפיה קונבנציונלית, Hydro Stretching, טיפול מניפולטיבי במים, הארכת עמוד השדרה מתחת למים, Fitness, Rebirthing Teaching.

אוכלוסיות היעד
--------------

אוכלוסיית המטופלים כוללות ילדי חינוך מיוחד (לדוגמה - מוגבלות שכלית התפתחותית, CP, אוטיזם, ADHD), אנשים עם בעיות נוירולוגיות (פרקינסון, אירוע מוחי, ניווני שרירים לסוגיהם), אנשים עם בעיות אורתופדיות (שברים, קיצורי שרירים) ואנשים הסובלים מכאבים כרוניים מפושטים כמו פיברומיאלגיה ומחלות פרקים.

### הידרותרפיה וכאבי גב

כשמתבגרים, מתרבים השינויים הניוונים בעמוד השדרה, שינויים אלו גוררים אחריהם פתולוגיות שונות בטונוס השריר ומשפיעות על תפקודו התקין של הגוף כמכלול שלם. מקצועות המאופיינים בלחץ נפשי רב ובישיבה מרובה מול מסך מחשב במשרד או בתפקידי נהיגה יוצרים עמוס רב על מערכת השרירים התומכת בשלד ומעודדים שחיקה ופציעה של השלד ומערכת הסחוסים. הטיפול ההידרותרפי, מנסה לתת מענה לבעיות השלד והשרירים להפחית לחצים מאזורים בעלי רגישות עיצבית, להפעיל מחדש מפרקים מנוונים ולהחזירם לתפקוד.

ראו גם
------

* בלנאותרפיה
* אקווה ג'וגינג
* הליוויק

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הידרותרפיה** |

* topic/hydropathy הידרותרפיה, באתר אנציקלופדיה בריטניקה (באנגלית)
* הידרותרפיה, במאגר הידע של בית איזי שפירא
* הידרותרפיה, דף שער בספרייה הלאומית

הערות שוליים
------------

1. ↑  A Mooventhan and L Nivethitha1, Scientific Evidence-Based Effects of Hydrotherapy on Various Systems of the Body, N Am J Med Sci. ‏2014 May
2. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533734605171
* BnF: cb119407714 (data)
* GND: 4137787-4
* LCCN: sh85063494
* NKC: ph139279

 |